**Anastasiya Ilinichna Skoptsova** (ruscha: *Анастасия Ильинична Скопцова*; 2000-yil 8-noyabrda tugʻilgan) — muz ustida konkida uchish boʻyicha muosbaqalarda qatnashgan rossiyalik sobiq muz raqqosasi. Konkida uchish boʻyicha sobiq sherigi Kirill Alyoshin bilan birga 2020-yilda Rostelecom Cup musobaqasining bronza medali, 2018-yilda CS Tallinn Trophy musobaqasining kumush medali va 2021-yil Rossiya chempionatining bronza medali sovrindori boʻlgan.

Faoliyatining boshida juftlik 2018-yilgi oʻsmirlar oʻrtasidagi Jahon chempionati va 2017-yilgi oʻsmirlar oʻrtasidagi Gran-pri finalida oltin, shuningdek , 2016-yilgi oʻsmirlar qishki Olimpiya oʻyinlarida bronza medalini qoʻlga kiritgan.

Shaxsiy hayoti
--------------

Anastasiya Ilinichna Skoptsova 2000-yil 8-noyabr Moskvada tugʻilgan.

Faoliyati
---------

### Faoliyatining ilk yillari

Skoptsova konkida uchishni 2004-yilda oʻrgana boshladi. U Nikita Nazarov bilan juftlikda yuqori darajali yangi boshlovchilar toifasida Tirnavia Ice Cup va NRW Trophy musobaqalarida ishtirok etib, 2010-yilning kuzida oʻzining xalqaro debyutini amalga oshirdi. Ikkisi 2012-yilgi Rossiya Oʻsmirlar Chempionatida oʻn uchinchi oʻrinni egalladilar. Ularga Moskvada Denis Samoxin ustozlik qilgan.

### Alyoshin bilan juftligining boshlanishi

Kirill Aleshin bilan bilan birga 2013-yil oktyabr oyidan musobaqalarda qatnasha boshlagan. 2015-yilgi Oʻsmirlar oʻrtasidagi Rossiya Chempionatiga yoʻllanma oldilar va qisqa raqsda toʻqqizinchi va erkin raqsda yettinchi oʻrinda boʻlib, umumiy hisobda toʻqqizinchi oʻrinni egalladilar.

### 2015 — 2016-yilgi mavsum

Skoptsova / Aleshin juftligining birinchi Oʻsmirlar oʻrtasidagi Gran-pri (JGP) musobaqalari 2015 — 2016 yilgi mavsumga toʻgʻri keldi. Ular Polshaning Torun shahrida boʻlib oʻtgan JGP musobaqasida Lotaringiya MakNamara / Kvinn Karpenter va Kristina Karreyra / Entoni Ponomarenkodan keyin uchinchi oʻrinni egallab, bronza medalini qoʻlga kiritdi. Xorvatiyaning Zagreb shahrida boʻlib oʻtgan JGPda Skoptsova/Aleshin ikkala segmentda ham ikkinchi oʻrinni egalladi va Reychel Parsons / Maykl Parsonsdan (oltin) 12 ochko kam va Sofiya Shevchenko / Igor Eremenkodan (bronza) deyarli besh ochko koʻp toʻplagan holda kumush medalni qoʻlga kiritdi. JGP turnir jadvalida 6-oʻrinda boʻlib, Barselonada oʻtkazilgan 2015 — 2016 JGP Final bosqichining reytingida soʻnggi 6-pogʻonasidan joy oldilar.

2016-yilgi oʻsmirlar oʻrtasidagi Rossiya chempionatida beshinchi (qisqa raqsda yettinchi, erkin raqsda toʻrtinchi) oʻrinni egallagan juftlik Rossiya terma jamoasida 2016-yilda Hamar shahrida boʻlib oʻtadigan Qishki Oʻsmirlar Olimpiya Oʻyinlarida qatnashishdi. Qisqa raqsda ikkinchi, erkin raqs bo‘yicha uchinchi o‘rinni egallab, Norvegiyadagi muz raqsi musobaqasida bronza medali bilan taqdirlandilar.

### 2016 — 2017-yilgi mavsum

Sentyabr oxirida Skoptsova / Alyoshin juftligi Sloveniyaning Lyublyana shahrida JGP musobaqasida bronza medalini qoʻlga kiritdi; ular Lorreyn MakNamara / Quinn Carpenter va Sofiya Polishchuk / Aleksandr Vaxnovdan keyin uchinchi oʻrinni egalladi. Bir hafta oʻtgach, ular Estoniyaning Tallin shahrida JPG musobaqasida kumush medalni qoʻlga kiritdilar va u yerda Alla Loboda / Pavel Drozddan keyin ikkinchi oʻrinni egalladilar.

Dasturlari
----------

(Alyoshin bilan)

| Mavsum | Qisqa raqs | Erkin raqs |
| --- | --- | --- |
| 2021 — 2022  | * Uptown Funk
* Bruno Mars
* Bad to the Bone
 | * Kissing You
* The Cheek of Night
* Abdication
 |
| 2018 — 2019  | * Tango: Viejos Aires  Ara Malikian
* Tango: Yo Soy Maria Maria Volonte
 | * Bad Michael Jackson, Billie Eilish
* Dangerous Michael Jackson
* They Don't Care About Us Michael Jackson
 |

Natijalari
----------

*GP: Gran-pri ; CS: Challenger seriyasi ; JGP: Oʻsmirlar oʻrtasidagi Gran-pri*

### Alyoshin bilan

| Musobaqa | 14/15 | 15/16 | 16/17 | 17/18 | 18/19 | 19/20 | 20/21 |
| --- | --- | --- | --- | --- | --- | --- | --- |
| Xalqaro |
| Gran-pri bosqichlari. Cup of China |  |  |  |  |  | 7 |  |
| Gran-pri bosqichlari. Cup of Russia |  |  |  |  |  | 9 | 3 |
| Gran-pri bosqichlari. NHK Trophy |  |  |  |  | 7 |  |  |
| Gran-pri bosqichlari. Skate Canada |  |  |  |  | 10 |  |  |
| Tallinn Trophy |  |  |  | 1 | 2 |  |  |
| Egna Dance Trophy |  |  |  |  |  | 2 |  |
| Santa Claus Cup |  |  |  |  |  | 1 |  |
| **Milliy** |
| Rossiya chempionati |  |  |  |  | 5 | 5 | 3 |
| Oʻsmirlar oʻrtasida Rossiya chempionati | 9 | 5 | 3 | 1 |  |  |  |
| Rossiya kubogi bosqichlari. I bosqich | 3 |  |  | 1 |  |  |  |
| Rossiya kubogi bosqichlari. II bosqich | 4 |  |  |  |  |  |  |
| Rossiya kubogi bosqichlari. IV bosqich |  |  |  | 1 |  |  | 1 |
| Rossiya kubogi bosqichlari. V bosqich |  | 2 | 2 |  |  |  | 1 |
| **Xalqaro: oʻsmirlar** |
| Yoshlar Olimpiya oʻyinlari |  | 3 |  |  |  |  |  |
| Oʻsmirlar oʻrtasidagi jahon chempionati |  |  | 5 | 1 |  |  |  |
| Yoshlar oʻrtasidagi Gran-pri finali |  | 6 |  | 1 |  |  |  |
| Oʻsmirlar oʻrtasidagi Gran-pri bosqichlari. Xorvatiya |  | 2 |  |  |  |  |  |
| Oʻsmirlar oʻrtasidagi Gran-pri bosqichlari. Polsha |  | 3 |  | 1 |  |  |  |
| Oʻsmirlar oʻrtasidagi Gran-pri bosqichlari. Belarus |  |  |  | 2 |  |  |  |
| Oʻsmirlar oʻrtasidagi Gran-pri bosqichlari. Estoniya |  |  | 2 |  |  |  |  |
| Oʻsmirlar oʻrtasidagi Gran-pri bosqichlari. Sloveniya |  |  | 3 |  |  |  |  |
| Volvo Open Cup | 4 |  |  |  |  |  |  |

Manbalar
--------

1. ↑  „Танцевальный дуэт Скопцова — Алешин завершает профессиональную карьеру" [The dance duo Skoptsova / Aleshin ends professional career] (ru). *Sport Express* (2-iyun 2022-yil).
2. ↑  *Flade, Tatjana*. „Stepanova and Bukin win second national title after Sinitsina and Katsalapov drop out". *Golden Skate* (24-dekabr 2021-yil).
3. ↑  *Slater, Paula*. „Sinitsina and Katsalapov dance to fifth Grand Prix gold at Rostelecom Cup". *Golden Skate* (27-noyabr 2021-yil).